
KLASA: 970-02/26-01/1
URBROJ: 2170-60-01-26-3
U Rijeci, 9.10.2026. godine

NATJEČAJ ZA ODABIR UČENIKA U SKLOPU ERASMUS+ KA121 PROJEKTA 
broj projekta 2026-1-HR01-KA121-VET-000447555

Mjesto održavanja mobilnosti: Malaga, Španjolska
Trajanje mobilnosti: 17.01.2027. – 30.01. 2027.


MOBILNOST = stručna praksa/usavršavanje u inozemstvu
Učeničke Erasmus+ mobilnosti u Školi za trgovinu i modni dizajn Rijeka traju dva tjedna te znače da učenici tijekom školske godine u dogovoreno vrijeme umjesto u svoju školu odlaze na stručnu praksu u partnersku školu u inozemstvu. Tamo uče znanja iz svoje struke, ali i novi jezik, upoznaju nove ljude, novi kraj, idu na izlete, druže se i tako razvijaju razne vještine, a za to sve dobivaju međunarodnu potvrdu koju mogu navesti u svom životopisu. S njima su stalno u pratnji nastavnici iz Škole za trgovinu i modni dizajn Rijeka, a tijekom prakse i mentori iz partnerske škole koji ih uče novim znanjima.
NAČIN ODABIRA UČENIKA
U obzir za odabir učenika ulaze svi učenici odgovarajućeg razrednog odjela koji su suglasni sa sudjelovanjem, kao i njihovi roditelji/skrbnici. Odabir se vrši na temelju natječaja kojeg raspisuje ravnatelj škole.
Kod prijave na natječaj kandidati su dužni priložiti:

–  popunjen i potpisan prijavni obrazac (potpisano od strane učenika i strane roditelja)
–  potpisan obrazac privole za obradu osobnih podataka za potrebe provedbe natječaja
· motivacijsko pismo
· presliku svjedodžbe prethodnog razreda

Način odabira kandidata:
Odabir kandidata izvršit će tročlano povjerenstvo koje čine članovi školskog Erasmus+ projektnog tima (ukoliko bude potrebno kandidati će sudjelovati i u drugom krugu odabira).
Povjerenstvo će formirati rang listu odabranih kandidata prema sljedećim kriterijima:
	KRITERIJ
	NAJVEĆI BROJ BODOVA

	1. Opći uspjeh u prethodnom razdoblju
	

	2. Ocjena iz Engleskog jezika u prethodnom razredu
	

	3.Zaključna ocjena iz svih strukovnih predmeta u prethodnom razredu (aritmetička sredina)
	

	Prodavač 3. razred (ocjene iz 2. razreda):
Poznavanje robe
Prodajno poslovanje
Osnove marketinga
	

	Komercijalist 3. razred (ocjene iz 2. razreda)
Poznavanje robe
Poslovne komunikacije
Trgovinsko poslovanje
Računovodstvo
Strukovne vježbe
	

	Komercijalist 4. razred (ocjene iz 3. razreda)
Poznavanje robe
Poslovne komunikacije
Trgovinsko poslovanje
Računovodstvo
Strukovne vježbe
Poduzetništvo
Osnove trgovačkog prava
	

	Dizajner odjeće 3. razred (ocjene iz 2. razreda)
Povijest likovne umjetnosti
Crtanje i slikanje
Teorija oblikovanja
Tekstilni materijali
Kreiranje odjeće i dodataka
Izrada odjeće i dodataka
Računalstvo
	

	Dizajner odjeće 4. razred (ocjene iz 3. razreda)
Povijest likovne umjetnosti
Crtanje i slikanje
Tekstilni materijali
Kreiranje odjeće i dodataka
Izrada odjeće i dodataka
Računalstvo
Konstrukcija odjeće
Oblikovanje tekstilnih plošnih proizvoda
	

	4. Redovitost pohađanja nastave u prethodnom razredu
Bez ijednog neopravdanog izostanka (5 bodova)
1 neopravdani sat izostanka(4 boda)
2 neopravdana sata izostanaka (3 boda)
3 neopravdana sata izostanka (2 boda)
4 – 5 neopravdanih sati izostanaka (1 bod)
Više od 5 neopravdanih sati izostanaka (0 bodova)
	5 bodova

	5.Odgojne mjere zbog povreda dužnosti u prethodnom razredu
Bez odgojne mjere (5 bodova)
Opomena ( – 5 bodova)
Ukor (- 10 bodova)
Opomena pred isključenje (- 15 bodova)
	5 bodova

	6. Sudjelovanje na natjecanjima, smotrama, izložbama, izvannastavnim aktivnostima
Državna natjecanja, izložbe ili smotre iz strukovnih ili općeobrazovnih predmeta (10 bodova)
Međužupanijska ili županijska natjecanja, izložbe ili smotre iz strukovnih ili općeobrazovnih predmeta (8 bodova)
Školska natjecanja, izložbe ili smotre iz strukovnih ili općeobrazovnih predmeta (6 boda)
Izvannastavne aktivnosti (5 boda)
Ostale aktivnost po preporuci nastavnika/ce mentora ili razrednika/ce (4 boda)
	33 boda

	7.Učenici s manje mogućnosti
U obzir dolazi bilo koja poteškoća koja učeniku onemogućuje normalni tijek obrazovanja te ga na taj način stavlja u nepovoljniji položaj, poput:
Invaliditet (učenik s posebnim odgojno – obrazovnim potrebama (oštećenje sluha/vida, glasovno – govorno – jezične teškoće, motorička oštećenja, ADHD, specifične teškoće učenja) – 5 bodova
Zdravstveni problemi (kronične ili druge teške bolesti) – 5 bodova
Prepreke povezane sa sustavom obrazovanja i osposobljavanja (učenik koji se školuje prema primjerenom programu obrazovanja(redoviti program uz prilagodbu sadržaja i primjenu individualiziranih postupaka u radu ili redoviti program uz primjenu individualiziranih postupaka, posebni programi)) – 5 bodova
Društvene prepreke (učenik bez oba ili jednog roditelja, učenik smješten u udomiteljskoj obitelji, učenik čiji je barem jedan roditelj dugotrajno nezaposlen, učenik čija je obitelj u zaštiti nadležnog Centra za socijalnu skrb radi provođenja mjera nadzora nad izvršenjem roditeljske skrbi) – 5 bodova
Ekonomske prepreke (učenik koji živi u obitelji ovisnoj o sustavu socijalne skrbi, učenik koji živi u obitelji koja ima niske prihode) – 5 bodova
Bilo koju vrste poteškoća prijavitelj je u prijavnom obrascu dužan navesti i što detaljnije opisati. U protivnom neće ostvariti dodatne bodove.
Za svaku navedenu poteškoću potrebno je dostaviti i odgovarajuću dokumentaciju (ukoliko ista postoji) ili potkrijepljeno objašnjenje.
	25 bodova

	7. Motivacijsko pismo
	10 bodova



Ukoliko je potrebno, kandidati ulaze i u drugi krug odabira gdje članovi projektnog tima vode individualne razgovore s učenicima. Tijekom razgovora dodatno se procjenjuje učenikova informiranost o projektnim aktivnostima, kao i o samom projektu, pouzdanost, snalažljivost u novom okruženju, susretljivost i marljivost.
Nakon ove faze selekcije povjerenstvo će formirati rang listu odabranih i rezervnih kandidata za sudjelovanje na mobilnosti.
UVJETI SUDJELOVANJA NA PROJEKTU
Učenik će sudjelovati u mobilnosti u sklopu navedenog projekta ako zadovolji sljedeće uvjete:
· redovito pohađa pripreme za mobilnost
· svaki sat izostanka s priprema opravdava ispričnicom (roditelja, liječnika….)
· redovito pristupa OLS platformi za učenje jezika
· poštuje pravila ponašanja i ponaša se u skladu sa Statutom i Kućnim redom Škole za trgovinu i modni dizajn Rijeka
· surađuje i slaže se s ostalim sudionicima Projekta
· trudi se, zalaže i redovito ispunjava svoje obveze na redovitoj nastavi i pripremama
· trudi se, zalaže i redovito ispunjava svoje obveze u partnerskoj školi  u kojoj se provodi mobilnost
· svojim postupcima na najbolji način predstavlja Projekt i Školu
· učenik i njegovi roditelji na vrijeme obavještavaju koordinatora mobilnosti ili razrednika o svim podacima i novostima važnim za sudjelovanje učenika u Projektu
LOGOTIPOVI (ŠKOLA I EU)
Prilikom izrade materijala za projekt Erasmus 2025. potrebno je koristiti ove logotipe:
· logo Škole za trgovinu i modni dizajn Rijeka
· logo Erasmus+
· logo Agencije za mobilnost i programe EU

TIJEKOM MOBILNOSTI
Tijekom mobilnosti učenici obavljaju stručnu praksu u jutarnjoj ili poslijepodnevnoj smjeni, stručnog sadržaja prilagođenog njihovom zanimanju. S njima su nastavnici u pratnji koji ih prate na izletima i pomažu im u svemu potrebnom. Organiziraju s njima i provođenje slobodnog vremena te zajednički pripremaju prezentaciju o projektu, pomažu pri nadoknadi nastave koju učenici propuste i slično.
NAKON MOBILNOSTI
Učenicima će nakon povratka biti priznato razdoblje mobilnosti kao razdoblje provedeno na stručnoj praksi te su oni programi kojima je to obavezno oslobođeni tog udjela prakse u sklopu obrazovanja. Nakon mobilnosti učenici ispunjavaju izvješće prema EU (koje dobivaju e-poštom), promoviraju projekt i mobilnost u školi i šire te dobivaju odgovarajuće potvrde za održanu mobilnost.
KAKO MOŽEŠ SUDJELOVATI
– budi dobar učenik
– iskaži zanimanje razredniku ili školskom koordinatoru
– prati obavijesti na mrežnoj i Facebook stranici škole

Za prijavu na natječaj učenici moraju priložiti sljedeće dokumente:
· ispunjen prijavni brazac
· potpisanu privolu roditelja
· motivacijsko pismo
· presliku svjedodžbe prethodnog razreda

Prijave se primaju do 19.10.2026.

Povjerenstvo za provedbu natječajnog postupka

